
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1487 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση σύμβασης μεταξύ Ε.Υ.Α.Θ Α.Ε., Ε.Υ.Α.Θ. Πα¬ 
γίων και Δήμου Ωραιοκάστρου. 1 

Έγκριση Κανονισμού του Ν.Π.Ι.Δ. μη κερδοσκοπικού 
χαρακτήρα με την επωνυμία «Εθνικό Οπτικοακου- 
στικό Αρχείο» για την ανάθεση, παρακολούθηση 
και παραλαβή μελετών και υπηρεσιών και για τη 
σύναψη και εκτέλεση των σχετικών συμβάσεων. 2 
Τροποποίηση της υπ’ αριθμ. ΙΕ/317/ΠΟ5/1/0Θ3Θ6/ 


24.4.2003/ν. 2601/1998, απόψασης του Γενικού 
Γραμματέα Περιφέρειας Θεσσαλίας περί υπα¬ 
γωγής επένδυσης της εταιρείας «ΜΠΟΥΡΝΑΖΟΥ 
ΕΛΕΝΗ - ΜΠΟΥΡΝΑΖΟΣ ΕΥΑΓΓΕΛΟΣ Ο.Ε.», στις 

διατάξεις του ν. 2601/1998. 3 

Ολοκλήρωση, οριστικοποίηση του κόστους και πιστο¬ 
ποίηση έναρξης παραγωγικής λειτουργίας επέν¬ 
δυσης, που έχει υπαχθεί στις διατάξεις του ν. 
2601/1998, της Εταιρείας «ΒΟΝΤΖΟΣ ΓΕΩΡΓΙΟΣ & 

ΣΙΑ ΕΈ.». 4 

Υπαγωγή επένδυσης της υπό Σύσταση Εταιρείας των 
«ΒΑΣΙΛΕΙΟΥ και ΝΙΚΟΛΑΟΥ ΚΟΡΔΑ» στις διατά¬ 
ξεις του ν. 3299/2004, όπως ισχύει. 5 

Υπαγωγή επένδυσης της Εταιρείας «ΙΩΑΝΝΗΣ ΔΗΜ. 
ΣΧΟΡΕΤΣΙΑΝΙΤΗΣ ΚΑΙ ΑΡΕΤΗ I. ΣΧΟΡΕΤΣΙΑΝΙΤΗ ΟΕ» 

στις διατάξεις του ν. 3299/2004, όπως ισχύει. 6 

Υπαγωγή επένδυσης της Εταιρείας «ΕΡΜΗΣ ΑΝΩΝΥ¬ 
ΜΗ ΕΜΠΟΡΙΚΗ - ΤΕΧΝΙΚΗ - ΤΟΥΡΙΣΤΙΚΗ ΕΤΑΙΡΕΙΑ» 

στις διατάξεις του ν. 3299/2004, όπως ισχύει. 7 

Υπαγωγή επένδυσης της υπό σύσταση Εταιρείας των 
«Ιωάννη Τζέγκα και Αλκιβιάδη Τζέγκα» στις δια¬ 
τάξεις του ν. 3299/2004, όπως ισχύει. 8 

Υπαγωγή επένδυσης της Εταιρείας «Ι.Κ. ΑΝΤΩΝΟΠΟΥ- 
ΛΟΣ & ΣΙΑ Ο.Ε.» στις διατάξεις του ν. 3299/2004, 

όπως ισχύει. 9 

Υπαγωγή επένδυσης της Εταιρείας «ΚΑΡΑΜΠΙ- 
ΝΑΣ ΑΝΔΡΕΑΣ & ΥΙΟΣ Ο.Ε.» στις διατάξεις του 

ν. 3299/2004, όπως ισχύει. 10 

Υπαγωγή επένδυσης της Εταιρείας «ΜΟΣΧΑΛΗΣ 
Α.Β.Ε.Τ.Ε.» στις διατάξεις του ν. 3299/2004, όπως 

ισχύει. 11 

Υπαγωγή επένδυσης της Εταιρείας «ΑΛΙΑΓΑΣ ΑΝΩ¬ 
ΝΥΜΗ ΕΤΑΙΡΕΙΑ ΠΕΤΡΕΛΑΙΟΕΙΔΩΝ ΚΑΙ ΑΣΦΑΛΤΙ- 
ΚΩΝ ΠΡΟΪΟΝΤΩΝ» στις διατάξεις του ν. 3299/2004, 
όπως ισχύει. 12 


6 Οκτωβρίου 2006 

ΑΠΟΦΑΣΕΙ Σ 

Αριθμ. 5944 (1) 

Έγκριση σύμβασης μεταξύ Ε.Υ.Α.Ο Α.Ε., Ε.Υ.Α.Ο. 

Παγίων και Δήμου Ωραιοκάστρου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

Των άρθρων 18,22 και 26 παρ. 3 του ν. 2937/2001 «Τροπο¬ 
ποίηση και συμπλήρωση των διατάξεων που αφορούν την 
επάρκεια των ιδίων κεφαλαίων των επιχειρήσεων παροχής 
επενδυτικών υπηρεσιών και των πιστωτικών ιδρυμάτων, 
ρυθμίσεις Ε.Υ.Α.Ο. Α.Ε. και άλλες διατάξεις» (ΦΕΚ 169 Α'). 

Της παρ. 2 του άρθρου 20, κεφ. Β' του ν. 2651/1998 
«Ρυθμίσεις θεμάτων της χρηματιστηριακής αγοράς, συγ¬ 
χώνευση Οργανισμού'Υδρευσης Θεσσαλονίκης (Ο.Υ.Ο.) 
και Οργανισμού Αποχέτευσης Θεσσαλονίκης (Ο.Α.Ο.) 
και άλλες διατάξεις» (ΦΕΚ 248 Α'). 

Του π.δ. 358/1986 «Καθορισμός αρμοδιοτήτων Υπουρ¬ 
γείου Βορείου Ελλάδος» (ΦΕΚ 158 Α'). 

Του π.δ. 167/2005 «Οργανισμός Υπουργείου Μακεδο- 
νίας-θράκης» (ΦΕΚ 220 Α'). 

2. Την από 13.7.2006 σύμβαση που υπεγράφη από την 
Ε.Υ.Α.Θ. Α.Ε., την Ε.Υ.Α.Θ. Παγίων και τον Δήμο Ωραιο¬ 
κάστρου. 

3. Το υπ’ αριθμ. 717/14.7.2006 έγγραφο της Ε.Υ.Α.Θ. 
Παγίων, αποφασίζουμε: 

Άρθρο Μόνο 

Εγκρίνουμε τη σύμβαση για την επέκταση δραστηριότη¬ 
τας της Ε.Υ.Α.Θ. Α.Ε. στον τομέα ύδρευσης σε περιοχές του 
Δήμου Ωραιοκάστρου Ν. Θεσσαλονίκης, κατ’ εφαρμογή του 
άρθρου 26 του ν. 2937/2001, μεταξύ της «ΕΤΑΙΡΕΙΑΣ ΥΔΡΕΥ¬ 
ΣΗΣ ΚΑΙ ΑΠΟΧΕΤΕΥΣΗΣ ΘΕΣ/ΝΙΚΗΣ Α.Ε (Ε.Υ.Α.Θ Α.Ε.)», του 
Ν.Π.ΔΔ, με την επωνυμία «Ε.Υ.ΑΘ. ΠΑΓΙΩΝ» και του Ο.Τ.Α. 
«ΔΗΜΟΣ ΩΡΑΙΟΚΑΣΤΡΟΥ», η οποία έχει ως εξής: 

«ΣΥΜΒΑΛΛΟΜΕΝΟΙ: 

Σήμερα 13.7.2006 στη Θεσσαλονίκη, μεταξύ: 

1. Της Ε.Υ.Α.Θ. Α.Ε., όπως εκπροσωπείται νόμιμα από 
τον Πρόεδρο του Διοικητικού Συμβουλίου της Σταμάτη 

Καραμανλή, ο οποίος ενεργεί σύμφωνα με την υπ’ αριθμ. 
134/2006 απόφαση του Δ.Σ. της Ε.Υ.Α.Θ. Α.Ε. 

2. Του Ν.Π.Δ.Δ. με την επωνυμία «Ε.Υ.Α.Θ. ΠΑΓΙΩΝ», που 
συνεστήθη με το ν. 2937/2006, όπως εκπροσωπείται 
νόμιμα από τον Πρόεδρο του Διοικητικού Συμβουλίου 
της, Κων/νο Δεμίρη, ο οποίος ενεργεί σύμφωνα με τη υπ’ 
αριθμ. 27/2006 απόφαση του Δ.Σ. της Ε.Υ.Α.Θ. ΠΑΓΙΩΝ. 

3. Του Ο.Τ.Α. «Δήμος Ωραιοκάστρου», όπως εκπροσω¬ 
πείται νόμιμα από τον Δήμαρχο Νικόλαο Μπάτο, σύμφω¬ 
να με την υπ’αριθμ. 246/12.5.2005 απόφαση του Δ.Σ. 

ΔΙΑΤ ΑΞΕΙΣ-ΑΠΟΦΑΣΕΙΣ; 

Η παρούσα σύμβαση συνάπτεται σε εφαρμογή: 

1. Της παρ. 3 του άρθρου 26 του ν. 2937/2001, με την 
οποία προβλέπεται η δυνατότητα σύναψης σύμβασης 
μεταξύ της Ε.Υ.Α.Θ. Α.Ε., Ε.Υ.Α.Θ. Παγίων και αντίστοιχα 
ΟΤΑ και ρυθμίζονται οι ειδικότεροι όροι για την επέ¬ 
κταση της δραστηριότητας της Ε.Υ.Α.Θ. Α.Ε. 

2. Της υπ’ αριθμ. 246/2005 απόφασης του Δ.Σ. του Δήμου 
Ωραιοκάστρου, ζητήθηκε η υπαγωγή του Δικτύου'Υδρευ- 
σης στην περιοχή της αρμοδιότητας της Ε.Υ.Α.Θ. Α.Ε. 

3. Της υπ’ αριθμ. 134/2006 απόφασης του Δ.Σ. της 
Ε.Υ.Α.Θ. Α.Ε. 

4. Της υπ’ αριθμ. 27/2006 απόφασης του Δ.Σ. της 
Ε.Υ.Α.Θ. ΠΑΓΙΩΝ. 

Άρθρο 1. Αντικείμενο της Σύμβασης: 

Με την παρούσα Σύμβαση καθορίζονται: 

1. Οι όροι για το αποκλειστικό δικαίωμα παροχής υπηρε¬ 
σιών ύδρευσης (άντληση, συλλογή, μεταφορά, αποθήκευ¬ 
ση, επεξεργασία, διανομή, πώληση και διαχείριση) πόσιμου 
ύδατος εντός των ορίων του Δήμου Ωραιοκάστρου. 

2. Η μεταβίβαση κατά πλήρη κυριότητα στην Ε.Υ.Α.Θ. 
Παγίων των δικτύων και εγκαταστάσεων ύδρευσης του 
Δήμου Ωραιοκάστρου. 

3. Οι όροι για τη συνέχιση υδροδότησης των κατανα¬ 
λωτών του Δήμου Ωραιοκάστρου από την Ε.Υ.Α.Θ. Α.Ε. 

Άρθρο 2. Διάρκεια της Σύμβασης: 

Για τη διάρκεια της Σύμβασης, όπως και για την ανα¬ 
νέωση της, ισχύουν αυτά που περιλαμβάνονται στη 
Σύμβαση μεταξύ του Ελληνικού Δημοσίου, της Ε.Υ.Α.Θ. 
Παγίων και της ΕΥΑΘ Α.Ε. 

Αρθρο 3. Παραχώρηση δικαιωμάτων του Δήμου Ωραι¬ 
οκάστρου: 

Ο Δήμος Ωραιοκάστρου μεταβιβάζει κατά κυριότητα 
χωρίς αποζημίωση στην Ε.Υ.Α.Θ. Παγίων: 

1. Τα δικαιώματά της επί των χρησιμοποιουμένων για 
την ύδρευση τους υπογείων και επιφανειακών υδάτινων 
πόρων. 

2. Τις πηγές και εγκαταστάσεις γενικά ύδρευσης (δε¬ 
ξαμενές, αντλιοστάσια, υδραγωγεία) με τις αντίστοιχες 
εδαφικές εκτάσεις τους, όπως προσδιορίζονται στους 
χάρτες και το σχετικό πρωτόκολλο. 

3. Τα δίκτυα διανομής νερού. 

4. Όλους τους χάρτες αποτύπωσης του δικτύου και 
εγκαταστάσεων του. 

Για την παραχώρηση αυτή θα συνταχθεί σχετικό 
πρωτόκολλο παράδοσης και παραλαβής, που θα περι¬ 
γράφει λεπτομερώς και ειδικά όλα τα υπό παραλαβή 
είδη και την κατάσταση αυτών από απόψεως χρησιμό¬ 
τητας, συντηρήσεως και λειτουργιών καταλληλότητας. 
Το πρωτόκολλο θα συνταχθεί εντός 30 ημερών από 
την έγκριση της παρούσας σύμβασης από επιτροπή 
που θα συγκροτηθεί από έναν ανώτερο τεχνικό των 
συμβαλλομένων μελών. 


Το πρωτόκολλο αυτό μαζί με την εγκριθείσα σύμβαση 
αποτελούν τίτλο μεταβίβασης υπέρ της Ε.Υ.Α.Θ. Παγίων, 
απόσπασμα του οποίου θα μεταγράφει ατελώς στο 
οικείο υποθηκοφυλακείο. 

Άρθρο 4. Παροχή υπηρεσιών ύδρευσης από Ε.Υ.Α.Θ. Α.Ε.: 

1. Από την έγκριση της παρούσας σύμβασης επεκτεί- 
νεται η περιοχή δραστηριότητας της Ε.Υ.Α.Θ. Α.Ε. στην 
περιοχή του Δήμου Ωραιοκάστρου, όπως θα προσδιο¬ 
ριστεί από τους αντίστοιχους χάρτες και η Ε.Υ.Α.Θ. Α.Ε. 
αναλαμβάνει την υποχρέωση αποκλειστικής παροχής 
υπηρεσιών ύδρευσης, όπως καθορίζονται στα άρθρα 
18 και 20 του ν. 2937/2001. 

2. Η Ε.Υ.Α.Θ. Α.Ε. αναλαμβάνει τη λειτουργία, επισκευή, 
συντήρηση και επέκταση του δικτύου ύδρευσης στα 
όρια του Δήμου Ωραιοκάστρου κατ’ αντιστοιχία με τα 
αντίστοιχα με τα ισχύοντα για τις περιοχές που ήδη 
είναι στην αρμοδιότητα της. 

3. Η Ε.Υ.Α.Θ. ΠΑΓΙΩΝ αναλαμβάνει την υποχρέωση να 
αναζητήσει χρηματοδότηση: 

Α. Για την απαραίτητη υποδομή στις περιοχές που 
έχουν ενταχθεί στο σχέδιο πόλεως και στερούνται δι¬ 
κτύου υδρεύσεως, όσο και για τις εκτός σχεδίου πόλεως 
περιοχές, όταν αυτές ενταχθούν σε αυτό. Β. Για την αντι¬ 
κατάσταση του παλαιού δικτύου εφόσον απαιτηθεί. 

Άρθρο 5. Καταναλωτές: 

Εντός ΙΟημέρου από την έγκριση της παρούσας σύμ¬ 
βασης ο Δήμος Ωραιοκάστρου υποχρεούται να παρα- 
δώσει στην Ε.Υ.Α.Θ. Α.Ε. τα συμβόλαια υδροληψίας των 
εν ενεργεία πελατών της και ό,τι άλλα στοιχεία από 
το αρχείο της είναι απαραίτητα για τη συνέχιση της 
υδροδότησης της, όπως και κατάσταση οφειλών από 
την κατανάλωση ύδατος από τους πελάτες της. 

Άρθρο 6. Κανονισμός Υδροληψίας: 

Επεκτείνεται και στο Δήμο Ωραιοκάστρου ο ισχύων 
Κανονισμός Υδροληψίας της Ε.Υ.Α.Θ. Α.Ε. από τις δι¬ 
ατάξεις του οποίου θα διέπονται και οι συνδρομητές 
της περιοχής αυτής. Ειδικώς θα εφαρμοσθεί το άρθρο 
22, όπως ισχύει, του Κανονισμού Υδροληψίας, τόσο για 
τους πελάτες του Δήμου όσο και για τις επιμέρους εν 
ενεργεία υδροληψίες του ίδιου Δήμου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 21 Σεπτεμβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΝΑΠΤΥΞΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΔΗΜ. ΣΙΟΥΦΑΣ ΓΕΩΡΓΙΟΣ ΣΟΥΦΛΙΑΣ 

ΜΑΚΕΔΟΝΙΑΣ - ΘΡΑΚΗΣ 

ΓΕΩΡΓΙΟΣ ΚΑΛΑΝΤΖΗΣ 
-♦- 

Αριθμ. 23584 (2) 

Έγκριση Κανονισμού του Ν.Π.Ι.Δ. μη κερδοσκοπικού χα¬ 
ρακτήρα με την επωνυμία «Εθνικό Οπτικοακουστικό 
Αρχείο» για την ανάθεση, παρακολούθηση και πα¬ 
ραλαβή μελετών και υπηρεσιών και για τη σύναψη 
και εκτέλεση των σχετικών συμβάσεων. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

1. Τ ις διατάξεις: 

α. του άρθρου 9 παρ. 3 του ν. 3444/2006 «Σύσταση 
“Εθνικού Οπτικοακουστικού Αρχείου" - Ρύθμιση θεμάτων 

Γενικής Γραμματείας Επικοινωνίας, Γενικής Γραμματείας 
Ενημέρωσης και άλλες διατάξεις» (ΦΕΚ Α' 46), 
β. της κοινοτικής οδηγίας 2004/18/ΕΚ του Συμβουλίου 
της 31.3.2004, όπως ισχύει, 

γ. του ν. 2286/1995 «Περί προμηθειών του Δημοσίου 
Τομέα και ρυθμίσεις συναφών θεμάτων» (ΦΕΚ Α' 19), 
δ. του π.δ. 394/1996 «Κανονισμός προμηθειών Δημοσί¬ 
ου (ΚΠΔ)» (ΦΕΚ Α' 266), όπως ισχύει, 
ε. του ν. 2522/1997 «Περί δικαστικής προστασίας κατά 
το στάδιο που προηγείται της σύναψης συμβάσεων δη¬ 
μοσίων έργων, κρατικών προμηθειών και υπηρεσιών, 
σύμφωνα με την Οδηγία 89/666 της ΕΕ» (ΦΕΚ Α' 178), 
στ. των άρθρων 1 παρ. 6 και 2 του ν. 3242/2004 «Ρυθμί¬ 
σεις για την οργάνωση και λειτουργία της Κυβέρνησης, 
τη διοικητική διαδικασία και τους ΟΤΑ» (ΦΕΚ Α' 102), 
ζ. του π.δ. 121/2004 «Διορισμός Υπουργών και Υφυ¬ 
πουργών» (ΦΕΚ Α' 84), 

η. της υπ’ αριθμ. Υ93/26.5.2004 απόφασης του Πρω¬ 
θυπουργού «Καθορισμός Αρμοδιοτήτων του Υπουργού 
Επικράτειας» (ΦΕΚ Β' 789), 
θ. του π.δ. 258/30.6.1993 «Οργανισμός της Γ ενικής Γ ραμ¬ 
ματείας Τύπου και Πληροφοριών του Υπουργείου Προε¬ 
δρίας της Κυβέρνησης (ΦΕΚ Α' 112), όπως τροποποιήθηκε 
με το π.δ. 171/6.7.1994 «Τροποποίηση Οργανισμού της Γενι¬ 
κής Γ ραμματείας Τύπου και Πληροφοριών (ΦΕΚ Α' 108), 
ι. του π.δ. 181/1994 «Συγκρότηση της Γ ενικής Γ ραμμα¬ 
τείας Τύπου και Πληροφοριών σε Υπουργείο Τύπου και 
Μέσων Μαζικής Ενημέρωσης και καθορισμός αρμοδιο¬ 
τήτων του» (ΦΕΚ Α' 116), 

κ. των διατάξεων των άρθρων 54 και 90 του «Κώδι¬ 
κα Νομοθεσίας για την Κυβέρνηση και τα κυβερνητικά 
όργανα», που κυρώθηκε με το άρθρο πρώτο του π.δ. 
63/2005 (ΦΕΚ 98 Α'). 

2. Την από 6.9.2006 (5η Συνεδρίαση, Δεύτερο Θέμα) από¬ 
φαση του Δ.Σ. του Εθνικού Οπτικοακουστικού Αρχείου. 

3. Την υπ’ αριθμ. 10/6.9.2006 εισήγηση του Διευθύνοντος 
Συμβούλου του Εθνικού Οπτικοακουστικού Αρχείου 

4. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού για το τρέχον και τα επόμενα οικονομικά 
έτη, αποφασίζουμε: 

ΑΡΘΡΟ ΜΟΝΟ 

1. Εγκρίνουμε τον Κανονισμό του Εθνικού Οπτικοακου- 
στικού Αρχείου για την Ανάθεση, Παρακολούθηση και 
Παραλαβή Μελετών και Υπηρεσιών και για τη Σύναψη και 
Εκτέλεση των Σχετικών Συμβάσεων, που έχρι ως εξής: 


Κανονισμός για την ανάθεση, παρακολούθηση και πα¬ 
ραλαβή μελετών και υπηρεσιών και για τη σύναψη 
και εκτέλεση των σχετικών συμβάσεων του νομικού 
προσώπου ιδιωτικού δικαίου μη κερδοσκοπικού με 
την επωνυμία «Εθνικό Οπτικοακουστικό Αρχείο». 

Το Διοικητικό Συμβούλιο 
του Εθνικού Οπτικοακουστικού Αρχείου 
Έχοντας υπόψη: 

1. Τις διατάξεις: 

α. του άρθρου 9 παρ. 3 του ν. 3444/2006 «Σύσταση 
Εθνικού Οπτικοακουστικού Αρχείου” - Ρύθμιση θεμάτων 
Γ ενικής Γ ραμματείας Επικοινωνίας, Γ ενικής Γ ραμματείας 
Ενημέρωσης και άλλες διατάξεις» (ΦΕΚ Α' 46), 
β. της κοινοτικής οδηγίας 2004/18/ΕΚ του Συμβουλίου 
της 31.3.2004, όπως ισχύει, 


γ. του ν. 2286/1995 «Περί προμηθειών του Δημοσίου 
Τομέα και ρυθμίσεις συναφών θεμάτων» (ΦΕΚ Α' 19), 
δ. του π.δ. 394/1996 «Κανονισμός προμηθειών Δημοσί¬ 
ου (ΚΠΔ)» (ΦΕΚ Α' 266), όπως ισχύει, 
ε. του ν. 2522/1997 «Περί δικαστικής προστασίας κατά 
το στάδιο που προηγείται της σύναψης συμβάσεων δη¬ 
μοσίων έργων, κρατικών προμηθειών και υπηρεσιών, 
σύμφωνα με την Οδηγία 89/666 της ΕΕ» (ΦΕΚ Α'178). 

2. Την από 10/6.9.2006 εισήγηση του Διευθύνοντος 
Συμβούλου του Εθνικού Οπτικοακουστικού Αρχείου. 

3. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προ¬ 
ϋπολογισμού για το τρέχον και τα επόμενα οικονομικά 
έτη, αποφασίζουμε: 

ΑΡΘΡΟ ΜΟΝΟ 

Εκδίδεται ο Κανονισμός του Νομικού Προσώπου Ιδιω¬ 
τικού Δικαίου μη κερδοσκοπικού χαρακτήρα με την επω¬ 
νυμία «Εθνικό Οπτικοακουστικό Αρχείο» για την Ανάθεση, 
Παρακολούθηση και Παραλαβή Μελετών και Υπηρεσιών 
και για τη Σύναψη και Εκτέλεση των Σχετικών Συμβάσε¬ 
ων, το περιεχόμενο του οποίου έχει ως ακολούθως: 

ΑΡΘΡΟ 1 

ΑΝΤΙΚΕΙΜΕΝΟ - ΠΕΔΙΟ ΕΦΑΡΜΟΓΗΣ 
ΤΟΥ ΚΑΝΟΝΙΣΜΟΥ 

1. Αντικείμενο του παρόντος Κανονισμού αποτελεί ο 
καθορισμός: 

α) της διαδικασίας, των όρων και προϋποθέσεων για 
την ανάθεση, παρακολούθηση και παραλαβή από το 
νομικό πρόσωπο ιδιωτικού δικαίου μη κερδοσκοπικού 
με την επωνυμία «Εθνικό Οπτικοακουστικό Αρχείο» (Αρ¬ 
χείο), καθώς και από τις εταιρείες που αυτό θα ιδρύσει, 
των κάθε φύσεως μελετών και εν γένει υπηρεσιών που 
αυτό αναθέτει σε φυσικά ή νομικά πρόσωπα, κατά τις 
διατάξεις του παρόντος, 

β) του νομικού καθεστώτος σύναψης και εκτέλεσης 
των σχετικών συμβάσεων που συνάπτει το Αρχείο, προς 
εκπλήρωση του σκοπού του και σύμφωνα με τον ιδρυ¬ 
τικό του νόμο. 

2. Στο πεδίο εφαρμογής του παρόντος εμπίπτουν οι 
συμβάσεις εξ επαχθούς αιτίας κατά την έννοια της Οδη¬ 
γίας 2004/18/ΕΚ, που συνάπτονται εγγράφως μεταξύ ενός 
παρέχοντος υπηρεσίες και του Αρχείου με εξαίρεση: 

α) τις δημόσιες συμβάσεις έργων και προμηθειών κατά 
την έννοια του άρθρου 1 παρ. 2 στοιχ. β' και γ' της 
Οδηγίας 2004/18/ΕΚ αντίστοιχα, 
β) τις συμβάσεις που αναφέρονται στα άρθρα 10 και 
11 και στα άρθρα 12 έως και 18 της Οδηγίας 2004/18/ΕΚ, 
με την επιφύλαξη των εξαιρέσεων που προβλέπονται 
στα άρθρα αυτά. 

3. Οι διατάξεις του παρόντος είναι σύμφωνες με τις δια¬ 
τάξεις της κοινοτικής οδηγίας 2004/18/ΕΚ, όπως εκάστοτε 
ισχύει, για τις περιπτώσεις που εμπίπτουν στο πεδίο εφαρ¬ 
μογής της, καθώς και με τις γενικές αρχές του κοινοτικού 
δικαίου, και ιδίως τις αρχές της μη νόθευσης του ελεύθε¬ 
ρου ανταγωνισμού, της διαφάνειας και της παροχής ίσων 
ευκαιριών σε όλους τους ενδιαφερομένους. 

4. Για τη σύναψη συμβάσεων παροχής υπηρεσιών ή 
μελετών, η προϋπολογιζόμενη αξία των οποίων είναι 
κατώτερη του ποσού που καθορίζεται στο σημείο β' 
του άρθρου 7 της Οδηγίας 2004/18/ΕΚ, όπως ισχύει, 
εφαρμόζονται για την ανάθεση υπηρεσιών αναλογικά 

οι διατάξεις του ν. 2286/1995, όπως ισχύει και του π.δ. 
394/1996, όπως ισχύει, και για την ανάθεση μελετών οι 
διατάξεις του ν. 3316/2005, όπως ισχύει. 

5. Για τη σύναψη συμβάσεων παροχής υπηρεσιών ή με¬ 
λετών, η προϋπολογιζόμενη αξία των οποίων είναι ίση ή 
ανώτερη του ποσού που καθορίζεται στο σημείο β' του 
άρθρου 7 της Οδηγίας 2004/18/ΕΚ, όπως ισχύει, εφαρμόζο¬ 
νται για την ανάθεση υπηρεσιών και μελετών οι διατάξεις 
της Οδηγίας 2004/18/ΕΚ και συμπληρωματικώς για την 
ανάθεση υπηρεσιών οι διατάξεις του ν. 2286/1995, όπως 
ισχύει και του π.δ. 394/1996, όπως ισχύει, και για την ανάθε¬ 
ση μελετών οι διατάξεις του ν. 3316/ 2005, όπως ισχύει. 

6. Όταν η πραγμάτωση μίας μελέτης / υπηρεσίας απαιτεί 
και την εκτέλεση έργου, εφαρμόζεται ο παρών Κανονισμός 
Μελετών/ Υπηρεσιών, εφόσον η προϋπολογιζόμενη αξία 
της μελέτης / υπηρεσίας υπερβαίνει την προϋπολογιζόμε- 
νη αξία του έργου. Όταν η υπό σύναψη σύμβαση μελέτης / 
υπηρεσίας έχει ταυτόχρονα ως αντικείμενο και προμήθεια 
προϊόντων, εφαρμόζεται ο παρών Κανονισμός Μελετών / 
Υπηρεσιών, εφόσον η προϋπολογιζόμενη αξία της μελέτης 
/ υπηρεσίας υπερβαίνει την προϋπολογιζόμενη αξία των 
προϊόντων που περιλαμβάνονται στη σύμβαση. 

7. Στον παρόντα Κανονισμό υπάγεται το σύνολο των 
οργάνων του Εθνικού Οπτικοακουστικού Αρχείου, των 
εργαζομένων και συμβαλλομένων με αυτό, καθώς και 
το σύνολο των εμπλεκομένων με τις υπό ανάθεση συμ¬ 
βάσεις προσώπων και φορέων. 

8. Το «Εθνικό Οπτικοακουστικό Αρχείο», καθώς και 
κάθε εταιρεία που αυτό θα ιδρύσει, θα αναφέρεται στο 
εξής ως «Αρχείο». 

9. Οι κάθε φύσεως μελέτες και υπηρεσίες που περιλαμ¬ 
βάνονται στο αντικείμενο του παρόντος Κανονισμού θα 
αναφέρονται στο εξής με το γενικό όρο «Υπηρεσίες». 

10. Οι Υπηρεσίες που εμπίπτουν στο πεδίο εφαρμογής του 
παρόντος Κανονισμού είναι οι αναφερόμενες στα Παραρτή¬ 
ματα ΙΙΑ και ΙΙΒ της Οδηγίας 2004/18/ΕΚ, όπως ισχύει. 

ΑΡΘΡΟ 2 

ΕΦΑΡΜΟΣΤΕΕΣ ΑΡΧΕΣ 

Ο παρών Κανονισμός διέπεται ιδίως από τις ακόλου¬ 
θες γενικές αρχές: 

Α. Αρχή της πολιτισμικής διαχρονικότητας και της 
αισθητικής 

Το Αρχείο, στο πλαίσιο εκπλήρωσης του σκοπού του, 
διασφαλίζει ότι οι υπό ανάθεση Μελέτες και οι Υπηρεσί¬ 
ες ευνοούν τη διάσωση της ιστορικής και πολιτιστικής 
κληρονομιάς της χώρας, με την εν γένει αξιοποίηση του 
οπτικοακουστικού και πρωτογενώς ψηφιακού υλικού 
σχετικά με την Ελλάδα και τον ελληνισμό. 

Β. Αρχή της διαφάνειας - Εγγύηση του ελεύθερου 
ανταγωνισμού 

Οι διατάξεις του παρόντος που αφορούν στη σύναψη 
των συμβάσεων του Αρχείου διέπονται από την αρχή 
της διαφάνειας και της εγγύησης του ελεύθερου αντα¬ 
γωνισμού. Ο Κανονισμός εφαρμόζεται, χωρίς διακρίσεις, 
σε όλους τους ενδιαφερομένους να αναλάβουν την 
εκτέλεση ορισμένης σύμβασης. Το Αρχείο και τα όρ¬ 
γανα αυτού δεν επιτρέπεται να προβαίνουν σε κανενός 
είδους διακρίσεις αναφορικά με τις σχετικές αναθέσεις 
ή τους διαγωνισμούς. Η αξιολόγηση των προσφορών 
γίνεται με όρους ισότιμους, κατά τρόπο ώστε να δια¬ 
σφαλίζεται η επιλογή της άριστης προσφοράς για την 
εκπλήρωση του σκοπού του Αρχείου. 


Γ. Αρχή της αποτελεσματικότητας και της τεχνολο¬ 
γικής προόδου 

Η σύναψη και εκτέλεση των συμβάσεων του Αρχείου 
διέπονται από την αρχή της αποτελεσματικότητας, ενό- 
ψει της έγκαιρης και της απρόσκοπτης επίτευξης του 
σκοπού του Αρχείου. Το Αρχείο και οι συμβαλλόμενοι 
με αυτό αναγνωρίζουν, σε πνεύμα καλής πίστης, την 
ιδιαίτερη σημασία της διάσωσης και διαφύλαξης της 
ιστορικής και πολιτιστικής κληρονομιάς της χώρας και 
αναλαμβάνουν την υποχρέωση να ενεργούν προς αυτόν 
τον σκοπό. Οι υπαγόμενοι στον παρόντα Κανονισμό 
αναγνωρίζουν την αρχή αυτή και δεσμεύονται να μην 
ασκούν καταχρηστικά τα δικαιώματά τους, κατά τρόπο 
που παρεμποδίζει την εκτέλεση των συμβάσεων. 

Δ. Αρχή της προστασίας του περιβάλλοντος και της 
βιώσιμης ανάπτυξης 

1. Η σύναψη και εκτέλεση των συμβάσεων του Αρ¬ 
χείου είναι σύμφωνες με το καθεστώς της προστασίας 
του φυσικού και ανθρωπογενούς περιβάλλοντος, κατ’ 
εφαρμογήν της ελληνικής νομοθεσίας. Η ικανοποίηση της 
αρχής της βιώσιμης ανάπτυξης διέπει την εκτέλεση των 
συμβάσεων του Αρχείου. Το Αρχείο, ενόψει της ικανοποί¬ 
ησης της αρχής της βιώσιμης ανάπτυξης, διασφαλίζει τη 
χρήση, διατήρηση και ανάπτυξη των φυσικών πόρων, με 
τρόπο ώστε η οικολογική ισορροπία και η ποιότητα ζωής, 
από τις οποίες εξαρτάται η ζωή των ειδών, να διατηρείται 
άθικτη και να παραδίδεται στις επόμενες γενεές. 

2. Το Αρχείο με τον παρόντα Κανονισμό αναλαμβάνει 
την υποχρέωση να διασφαλίζει ότι: 

α. Η σύναψη των συμβάσεων στο πλαίσιο του παρόντος 
ικανοποιεί τους άριστους περιβαλλοντικούς όρους. Η πρό¬ 
νοια για την προστασία του περιβάλλοντος και των κάθε 
είδους πολιτιστικών αγαθών από τους διαγωνιζομένους απο¬ 
τελεί στοιχείο του συνόλου των Τευχών Δημοπράτησης. Το 
Αρχείο και οι συμβαλλόμενοι με αυτό υποχρεούνται και δε¬ 
σμεύονται να τηρούν το σύνολο των διατάξεων που αφορούν 
την προστασία του περιβάλλοντος και των περιβαλλοντικών 
όρων που διέπουν τις συμβάσεις του Αρχείου. 

β. Η ιδιαίτερη μέριμνα για την προστασία του περι¬ 
βάλλοντος από τους διαγωνιζομένους πριμοδοτείται 
κατά την αξιολόγηση των προσφορών τους. 

γ. Ευνοείται η ανακύκλωση και η κάθε είδους οικολο¬ 
γική εκμετάλλευση υλικών. 

ΑΡΘΡΟ 3 
ΟΡΙΣΜΟΙ 

Στον παρόντα Κανονισμό οι κατωτέρω αναφερόμενοι όροι 
έχουν την έννοια που προβλέπεται στο παρόν άρθρο: 

Διαγωνισμός / Κατακύρωση / Ανάθεση: οι διαδικασίες που 
κατατείνουν στην ανάληψη από τρίτους συγκεκριμένων 
Υπηρεσιών / Μελετών και στη σύναψη σχετικής σύμβασης, 
σύμφωνα με τις διατάξεις του παρόντος Κανονισμού. 

Παρέχων υπηρεσία: κάθε φυσικό ή νομικό πρόσωπο, 
δημοσίου ή ιδιωτικού τομέα, που, βάσει των προσόντων 
του και της εμπειρίας του, παρέχει συγκεκριμένου αντι¬ 
κειμένου υπηρεσίες. 

Προσφέρων: ο παρέχων υπηρεσίες που υποβάλλει 
προσφορά για τη σύναψη σχετικής σύμβασης, δυνάμει 
διατάξεων του παρόντος Κανονισμού. 

Προσφορά: το σύνολο των εγγράφων που υποβάλει ο προ¬ 
σφέρων στο Αρχείο, ενόψει της ανάθεσης σε αυτόν συγκε¬ 
κριμένης υπηρεσίας / μελέτης, σύμφωνα με τους όρους των 
Τευχών Δημοπράτησης και του παρόντος Κανονισμού. 

Υποψήφιος: ο παρέχων υπηρεσίες που υποβάλλει εκ¬ 
δήλωση ενδιαφέροντος για να συμμετάσχει στη διαδι¬ 
κασία ανάθεσης συγκεκριμένης υπηρεσίας / μελέτης. 

Ανάδοχος: ο συμβαλλόμενος του Αρχείου για την 
εκτέλεση σύμβασης παροχής υπηρεσίας / μελέτης, 
σύμφωνα με τις διατάξεις του παρόντος Κανονισμού. 

Ανοικτή διαδικασία: η διαδικασία διαγωνισμού στο πλαί¬ 
σιο της οποίας μπορούν να συμμετάσχουν όσοι παρέχο- 
ντες υπηρεσίες ενδιαφέρονται, με κλειστές προσφορές. 

Κλειστή διαδικασία: η διαδικασία διαγωνισμού, στο πλαί¬ 
σιο της οποίας μπορούν να υποβάλουν προσφορά μόνο 
όσοι παρέχοντες υπηρεσίες έχουν προσκληθεί προς τού¬ 
το από το Αρχείο και οι προσφορές τους είναι κλειστές. 

Πρόχειρος διαγωνισμός: ο διαγωνισμός, στο πλαίσιο 
του οποίου υποβάλλουν προσφορές όσοι παρέχοντες 
υπηρεσίες / μελέτες έχουν προσκληθεί προς τούτο από 
το Αρχείο και οι προσφορές αυτές είναι ανοικτές. 

Διαδικασία με διαπραγμάτευση: η διαδικασία, στο 
πλαίσιο της οποίας το Αρχείο προσκαλεί (με ή χωρίς 
δημοσίευση) τους παρέχοντες υπηρεσίες / μελέτες της 
επιλογής του, προβαίνει σε διαβουλεύσεις με αυτούς και 
διαπραγματεύεται τους όρους της σύμβασης με έναν ή 
περισσότερους από αυτούς. 

Διαγωνισμός Μελετών: η διαδικασία ενός διαγωνισμού, στο 
πλαίσιο της οποίας το Αρχείο αποσκοπεί να εξασφαλίσει 
μελέτες ή σχέδια, κυρίως στους τομείς της χωροταξίας, της 
πολεοδομίας, της αρχιτεκτονικής και των έργων πολιτικού 
μηχανικού, καθώς και της ηλεκτρονικής επεξεργασίας δεδο¬ 
μένων, τα οποία επιλέγονται από κριτική επιτροπή, μετά από 
σύγκριση και με ή χωρίς απονομή χρηματικών βραβείων. 

Ανταγωνιστικός Διάλογος: η διαδικασία, στο πλαίσιο 
της οποίας οι παρέχοντες υπηρεσίες / μελέτες μπο¬ 
ρούν να ζητήσουν να συμμετάσχουν και στην οποία 
το Αρχείο διεξάγει διάλογο με τους υποψηφίους που 
έχουν γίνει δεκτοί στη διαδικασία αυτή, προκειμένου να 
βρεθούν μία ή περισσότερες λύσεις που θα μπορούσαν 
να ικανοποιήσουν τις ανάγκες του και βάσει της οποίας 
ή των οποίων οι υποψήφιοι καλούνται να υποβάλλουν 
προσφορά. 

Περιληπτική διακήρυξη: η δημόσια έγγραφη ανακοίνω¬ 
ση ενός διαγωνισμού κατά τις διατάξεις του παρόντος 
Κανονισμού. 

Αναλυτική διακήρυξη: το σύνολο των εντύπων που 
περιλαμβάνουν τις προδιαγραφές προκήρυξης του δι¬ 
αγωνισμού για την ανάθεση συγκεκριμένης μελέτης ή 
γενικότερα υπηρεσίας, ορίζοντας τους όρους και τις 
προϋποθέσεις συμμετοχής σε αυτόν. 

Συγγραφή Υποχρεώσεων: το σύνολο των εντύπων 
που περιλαμβάνουν τις προδιαγραφές της μελέτης ή 
γενικότερα της υπηρεσίας που πρόκειται να ανατεθεί 
με διαγωνισμό. 

Ενδεικτική Προκήρυξη: η δημόσια έγγραφη γνωστο¬ 
ποίηση των κύριων χαρακτηριστικών των συμβάσεων 
υπηρεσιών που προτίθεται να συνάψει το Αρχείο. 

Τεύχη Δημοπράτησης: το σύνολο των δεσμευτικών εγ¬ 
γράφων του Αρχείου, στη βάση των οποίων διεξάγεται 
η ανάθεση μίας μελέτης / υπηρεσίας και συνάπτεται η 
σχετική σύμβαση. 

Πρόσκληση Εκδήλωσης Ενδιαφέροντος: η πρόσκληση 
υποβολής υποψηφιότητας για την ανάθεση συγκεκρι¬ 
μένης υπηρεσίας / μελέτης. 

Πρόσκληση Υποβολής Προσφοράς: η πρόσκληση για 
υποβολή προσφοράς στο πλαίσιο προχείρου διαγω¬ 


νισμού ή κλειστής διαδικασίας ή διαδικασίας με δια¬ 
πραγμάτευση. 

Υπηρεσία: κάθε είδους εργασία που ανατίθεται από 
το Αρχείο σε τρίτους με βάση αντίστοιχη σύμβαση που 
καθορίζει το αντικείμενο, τους όρους και τις προϋποθέ¬ 
σεις παροχής της εργασίας. Στην έννοια της Υπηρεσίας 
περιλαμβάνονται οι Μελέτες, Συμβουλευτικές Υπηρεσίες 
και Εμπειρογνωμοσύνες, ενώ δεν περιλαμβάνονται οι 
κατασκευές τεχνικών έργων. 

Μελέτη: κάθε εργασία που περιλαμβάνει έρευνα, ανά¬ 
λυση, επεξεργασία, σχεδίασμά ή σύνθεση στοιχείων, έχει 
συγκεκριμένο αντικείμενο, προδιαγραφή και διάρκεια, και 
στοχεύει στην παραγωγή τεκμηριωμένων συμπερασμά¬ 
των και εισηγήσεων δράσης σε συγκεκριμένο τομέα. 

Συμβουλευτική υπηρεσία: κάθε υπηρεσία που απο¬ 
βλέπει στην τεκμηριωμένη εισήγηση προς τα όργανα 
διοίκησης του Αρχείου για τη λήψη αποφάσεων ή την 
ανάληψη δράσης σε συγκεκριμένο τομέα. 

Εμπειρογνωμοσύνη: μικρής έκτασης μελέτη ή προδι¬ 
αγεγραμμένης διάρκειας συμβουλευτική υπηρεσία που 
αποβλέπει στην τεκμηριωμένη εισήγηση προς τα όρ¬ 
γανα διοίκησης του Αρχείου για τη λήψη αποφάσεων ή 
την ανάληψη δράσης σε συγκεκριμένο τομέα. 

Επιβλέπων: το όργανο που ορίζεται από το Αρχείο 
για την επίβλεψη εκτέλεσης μίας σύμβασης ανάθεσης 
υπηρεσίας / μελέτης. 

Σύμβαση υπηρεσίας / μελέτης: κάθε σύμβαση εξ επα¬ 
χθούς αιτίας που συνάπτεται εγγράφως μεταξύ ενός 
παρέχοντος υπηρεσίες / μελέτες και του Αρχείου για 
την εκπλήρωση του σκοπού του Αρχείου. 

ΑΡΘΡΟ 4 
ΕΠΙΤΡΟΠΕΣ 

1. Για τις ανάγκες εφαρμογής των διατάξεων του πα¬ 
ρόντος συστήνονται οι ακόλουθες Επιτροπές: 

Α. Επιτροπή Διενέργειας Διαγωνισμού 

1.1 Η Επιτροπή Διενέργειας Διαγωνισμού (Ε.Δ.Δ.) συ¬ 
γκροτείται με απόφαση του Διοικητικού Συμβουλίου του 
Αρχείου και αποτελείται από τρία (3) τουλάχιστον τακτι¬ 
κά μέλη. Με απόφαση του αυτού οργάνου δύνανται να 
ορίζονται και αναπληρωματικά μέλη της Επιτροπής. Τα 
μέλη της Επιτροπής, τακτικά και αναπληρωματικά, προ¬ 
έρχονται είτε από το Διοικητικό Συμβούλιο, είτε από την 
υπηρεσιακή ιεραρχία του Αρχείου, είτε εκτός αυτού. 

1.2. Η Ε.Δ.Δ. διενεργεί και επιβλέπει την ανάθεση συ¬ 
γκεκριμένης υπηρεσίας / μελέτης. Είναι υπεύθυνη για την 
παραλαβή από την αρμόδια υπηρεσία του Αρχείου των 
προσφορών σε συγκεκριμένο διαγωνισμό, την αποσφρά¬ 
γιση των φακέλων των προσφορών και των υποφακέλων 
των δικαιολογητικών και των τεχνικών και οικονομικών 
προσφορών και αποφασίζει για όλα τα ενδιάμεσα στάδια 
της διαδικασίας και το αποτέλεσμα του διαγωνισμού. 

1.3. Με απόφαση του Διοικητικού Συμβουλίου του Αρ¬ 
χείου δύναται να ορίζεται αποζημίωση των μελών της 
ανωτέρω Επιτροπής. 

1.4. Η ανωτέρω Επιτροπή συστήνεται σε κάθε περίπτω¬ 
ση που η αξία της υπό ανάθεση υπηρεσίας / μελέτης 
είναι ίση ή ανώτερη του ποσού που καθορίζεται με την 
απόφαση του Υπουργού Ανάπτυξης, η οποία εκδίδεται 
κατ’εξουσιοδότηση του άρθρου 2 παρ. 12 εδ. γ και 13 
παρ. VIII του ν. 2286/1995 (υπ’ αριθμ. Π1/7446/31.1.2002, 
υπουργική απόφαση όπως εκάστοτε ισχύει (ΦΕΚ Β' 112). 
Μπορεί όμως να συσταθεί και στην περίπτωση που η 

αξία της υπό ανάθεση μελέτης / υπηρεσίας είναι κατώ¬ 
τερη του προαναφερθέντος ποσού, εφόσον κρίνεται ότι 
το αντικείμενο της υπό ανάθεση μελέτης / υπηρεσίας 
είναι εξειδικευμένου χαρακτήρα, ιδίως τεχνικού. 

1.5. Σε κάθε άλλη περίπτωση τις αρμοδιότητες της Ε.Δ.Δ. 
ασκεί η Διεύθυνση του Αρχείου, που αφορά η υπό ανάθεση 
μελέτη ή υπηρεσία. Τα μέλη των Διευθύνσεων του Αρ¬ 
χείου που πρόκειται να συμμετάσχουν στην Επιτροπή και 
ο αριθμός αυτών ορίζονται με απόφαση του Διοικητικού 
Συμβουλίου του Αρχείου. Με απόφαση του αυτού οργάνου 
δύνανται να ορίζονται και οι αναπληρωτές τους. 

Β. Επιτροπή Εκδίκασης Ενστάσεων. 

1.1 Με απόφαση του Διοικητικού Συμβουλίου του Αρχείου 
δύναται να συγκροτείται Επιτροπή Εκδίκασης Ενστάσεων 
(Ε.Ε.Ε.), αποτελούμενη από τρία (3) τουλάχιστον τακτικά 
μέλη. Με απόφαση του αυτού οργάνου δύνανται να ορί¬ 
ζονται και αναπληρωματικά μέλη της Επιτροπής. Τα μέλη 
της Επιτροπής, τακτικά και αναπληρωματικά, προέρχονται 
είτε από το Διοικητικό Συμβούλιο, είτε από την υπηρεσιακή 
ιεραρχία του Αρχείου, είτε εκτός αυτού. Με απόφαση του 
Δ.Σ. του Αρχείου η Επιτροπή μπορεί να συγκροτείται και 
για περισσότερες διαδικασίες ανάθεσης. 

1.2. Με απόφαση του Διοικητικού Συμβουλίου του Αρ¬ 
χείου δύναται να ορίζεται η αποζημίωση των μελών της 
ανωτέρω Επιτροπής. 

1.3. Η Επιτροπή αποφαίνεται επί των ενστάσεων που 
υποβάλλονται κατά τη διενέργεια της διαγωνιστικής 
διαδικασίας. 

2. Τα πρακτικά της Ε.Δ.Δ. και της Ε.Ε.Ε. διαβιβάζονται 
προς έγκριση στο Διοικητικό Συμβούλιο του Αρχείου. 

3. Οι Επιτροπές του παρόντος άρθρου μπορούν να 
λειτουργούν, όχι όμως πέραν από ένα τρίμηνο, αν κά¬ 
ποια από τα μέλη τους εκλείψουν ή αποχωρήσουν για 
οποιοδήποτε λόγο ή απολέσουν την ιδιότητα βάσει της 
οποίας ορίσθηκαν, εφόσον, κατά τις συνεδριάσεις τους, 
τα λοιπά μέλη επαρκούν ώστε να υπάρχει απαρτία. 

Οι Επιτροπές του παρόντος άρθρου μπορούν να λει¬ 
τουργούν, αν κάποιο από τα μέλη τους απουσιάζει για 
οποιοδήποτε λόγο, εφόσον, κατά τις συνεδριάσεις τους, 
τα λοιπά μέλη επαρκούν ώστε να υπάρχει απαρτία. 

4. Σε περίπτωση που η αξία της υπό ανάθεση μελέτης 
ή υπηρεσίας είναι κατώτερη του ποσού που ορίζεται 
στο σημείο β' του άρθρου 7 της Οδηγίας 2004/18/ΕΚ, 
όπως ισχύει, το Διοικητικό Συμβούλιο με απόφασή του 
μπορεί να εξουσιοδοτεί τον Διευθύνοντα Σύμβουλο για 
τον ορισμό των Επιτροπών του παρόντος άρθρου. 

5. Μέχρι την έκδοση του προβλεπόμενου στην παρ. 1 του 
άρθρου 9 του ν. 3444/2006 προεδρικού διατάγματος για τη 
σύσταση των Διευθύνσεων, την ειδικότερη διάρθρωση των 
υπηρεσιών του Αρχείου και τη στελέχωση αυτών, το Διοι¬ 
κητικό Συμβούλιο του Αρχείου ασκεί τις αρμοδιότητες των 
Διευθύνσεων και των Επιτροπών του παρόντος άρθρου. 

ΑΡΘΡΟ 5 

ΔΙΑΓΩΝΙΣΤΙΚΗ ΔΙΑΔΙΚΑΣΙΑΉ ΔΙΑΔΙΚΑΣΙΑ 
ΑΝΑΘΕΣΗΣ - ΣΥΜΒΑΣΗ 

1. Με την προκήρυξη της διαγωνιστικής διαδικασίας 
ή την εισήγηση για την ανάθεση καθορίζονται η υπό 
ανάθεση υπηρεσία / μελέτη και οι τεχνικές προδιαγρα¬ 
φές αυτής, το είδος της διαγωνιστικής διαδικασίας και 
το κριτήριο ανάθεσης, οι διατυπώσεις δημοσιότητας, 
οι προϋποθέσεις συμμετοχής των υποψηφίων και τα 
στοιχεία απόδειξης αυτών, τα κριτήρια αξιολόγησης και 


τα στοιχεία απόδειξης αυτών, ο τρόπος και η διαδικα¬ 
σία διενέργειας της διαγωνιστικής διαδικασίας ή της 
διαδικασίας ανάθεσης, το ύψος της προϋπολογιζόμενης 
δαπάνης για την παροχή υπηρεσίας / μελέτης, το είδος, 
ο τύπος και το ύψος των εγγυητικών επιστολών, η δια¬ 
δικασία υποβολής ενστάσεων, καθώς και η διαδικασία 
σύναψης της σύμβασης με τον ανάδοχο, σύμφωνα με 
τις κείμενες διατάξεις της εσωτερικής και κοινοτικής 
νομοθεσίας κατά τις διακρίσεις των διατάξεων των παρ. 
4 και 5 του άρθρου 1 του παρόντος. 

2. Κατά τα λοιπά εφαρμόζονται οι διατάξεις του ν. 
2286/1995, όπως ισχύει, του π.δ. 394/1996, όπως ισχύει, 
του ν. 3316/2005 και της Οδηγίας 2004/18/ΕΚ, όπως ισχύ¬ 
ει, καθώς και κάθε άλλη συναφής διάταξη της ελληνικής 
νομοθεσίας περί δημοσίων συμβάσεων. 

ΑΡΘΡΟ 6 
ΤΕΛΙΚΗ ΔΙΑΤΑΞΗ 

1. Η ισχύς του παρόντος αρχίζει από τη δημοσίευσή 
του στην Εφημερίδα της Κυβερνήσεως. 

2. Ο παρών Κανονισμός να δημοσιευθεί στην Εφημε¬ 
ρίδα της Κυβερνήσεως. 

Αθήνα, 6 Σεπτεμβρίου 2006 
Το Δ.Σ. της Εταιρείας 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2006 

Ο ΥΠΟΥΡΓΟΣ 

ΘΕΟΔΩΡΟΣ ΡΟΥΣΟΠΟΥΛΟΣ 
-♦- 

(3) 

Τροποποίηση της υπ’ αριθμ. ΙΕ/317/Π05/1/00306/24.4.2003/ 
ν. 2601/1998, απόφασης του Γενικού Γραμματέα Περι¬ 
φέρειας Θεσσαλίας περί υπαγωγής επένδυσης της 
εταιρείας «ΜΠΟΥΡΝΑΖΟΥ ΕΛΕΝΗ - ΜΠΟΥΡΝΑΖΟΣ 
ΕΥΑΓΓΕΛΟΣ Ο.Ε.», στις διατάξεις του ν. 2601/1998. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. ΙΕ/1017/Π05/1/00306/12.9.2006/ν. 2601/1998 
απόφαση του Γ ενικού Γ ραμματέα Περιφέρειας Θεσσαλίας, 
τροποποιήθηκε η υπ’ αριθμ. IΕ/317/Π05/1/00306/24.4.20 03/ν. 
2601/1998 απόφαση υπαγωγής του Γ ενικού Γ ραμματέα 
Περιφέρειας Θεσσαλίας και εγκρίθηκε η αναμόρφωση 
κόστους επένδυσης της εταιρείας «ΜΠΟΥΡΝΑΖΟΥ ΕΛΕΝΗ 
- ΜΠΟΥΡΝΑΖΟΣ ΕΥΑΓΓΕΛΟΣ Ο.Ε.», που αναφέρεται στην 
ίδρυση χοιροτροφικής μονάδας, που βρίσκεται στο Δ.Δ. 
Φήκης του Δήμου Πιαλείων του Ν. Τρικάλων, συνολικού 
κόστους τετρακοσίων ενενήντα χιλιάδων ευρώ (490.000) €, 
με ποσοστό επιχορήγησης 30 % επί του κόστους, δηλαδή 
συνολικό ποσό επιχορήγησης εκατόν σαράντα επτά χιλι¬ 
άδων ευρώ (147.000) € και ποσοστό επιδότησης επιτοκίου 
30% για τραπεζικό δάνειο ποσού εκατόν είκοσι εννέα 
χιλιάδων ευρώ (129.000) €. 

Ομόφωνη γνωμοδότηση της Περιφερειακής Επιτρο¬ 
πής του άρθρου 8 του ν. 2601/1998, η ισχύς της οποίας 
παρατείνεται σύμφωνα με τις διατάξεις του άρθρου 12 
του ν. 3299/2004, στις 11.9.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ I. ΝΑΚΑΣ 

Ολοκλήρωση, οριστικοποίηση του κόστους και πιστο¬ 
ποίηση έναρξης παραγωγικής λειτουργίας επένδυ¬ 
σης, που έχει υπαχθεί στις διατάξεις του ν. 2601/1998, 
της Εταιρείας «ΒΟΝΤΖΟΣ ΓΕΩΡΓΙΟΣ & ΣΙΑ Ε.Ε.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. ΙΕ/1021/Π05/1/00402/12.9.2006/ν. 
2601/1998 απόφαση του Γενικού Γραμματέα Περιφέρει¬ 
ας Θεσσαλίας, εγκρίθηκε η ολοκλήρωση της επένδυσης 
της εταιρείας «ΒΟΝΤΖΟΣ ΓΕΩΡΓΙΟΣ & ΣΙΑ Ε.Ε.» που 
αναφέρεται στην Μετατροπή Παραδοσιακού Κτίσματος 
σε ξενώνα Α' τάξης ,12 κλινών, στη θέση «Αζαπάτες», Δ. 
Μουρεσίου του Ν. Μαγνησίας. 

Διαπιστώνουμε την πραγματοποίηση της επένδυσης. 

Πιστοποιούμε την έναρξη της παραγωγικής λειτουργίας. 

Οριστικοποιούμε το συνολικό και ενισχυόμενο κόστος 
της επένδυσης στο ύψος των 287.000 Ευρώ. 

Η ίδια συμμετοχή ορίστηκε στο ποσό των 122.850 € 
που αποτελεί ποσοστό 43% του συνολικού κόστους της 
πραγματοποιηθείσας επένδυσης. 

Το ύψος της επιχορήγησης ορίστηκε στο ποσό των 
129.150 € που αποτελεί ποσοστό 45% του ενισχυόμενου 
κόστους της επένδυσης. 

Το ύψος του τραπεζικού δανείου ορίστηκε στο ποσό 
των 35.000 € με ποσοστό επιδότησης επιτοκίου 45% για 
τα έξι (6) πρώτα χρόνια εξυπηρέτησης του δανείου. 

Ημερομηνία ολοκλήρωσης της επένδυσης ορίστηκε 
η 26.6.2006. 

Εγκρίνουμε την καταβολή του υπολοίπου της επιχο¬ 
ρήγησης ποσού 61.650 €. 

Ημερομηνία γνωμοδότησης της αρμόδιας Περιφερεια¬ 
κής Επιτροπής, σύμφωνα με τις διατάξεις του άρθρου 8 
του ν. 2601/1998, η οποία διατηρήθηκε σε ισχύ με τις δια¬ 
τάξεις του άρθρου 12 του ν. 3299/2004 είναι η 11.9.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ I. ΝΑΚΑΣ 

-♦- 

(5) 

Υπαγωγή επένδυσης της υπό Σύσταση Εταιρείας των 
«ΒΑΣΙΛΕΙΟΥ και ΝΙΚΟΛΑΟΥ ΚΟΡΔΑ» στις διατάξεις 
του ν. 3299/2004, όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. IΕ/1002/Π05/4/00151/Ε/12.9.2006/ν. 
3299/2004 απόφαση του Γενικού Γραμματέα Περιφέ¬ 
ρειας Θεσσαλίας εγκρίθηκε η υπαγωγή στις διατάξεις 
του ν. 3299/2004 επένδυσης της Υπό Σύσταση Εταιρείας 
των «ΒΑΣΙΛΕΙΟΥ και ΝΙΚΟΛΑΟΥ ΚΟΡΔΑ», που αναφέ- 
ρεται στην Ίδρυση νέας μονάδας παραγωγής επίπλων, 
στο Δ.Δ. Αρδανίου, Δήμου Παλαιοκάοτρου, Νομού Τρι¬ 
κάλων, συνολικού κόστους τριακοσίων πενήντα χιλιάδων 
(350.000) €, με ποσοστό επιχορήγησης 50% επί του συ¬ 
νολικού κόστους, δηλαδή συνολικό ποσό επιχορήγησης 
εκατόν εβδομήντα πέντε χιλιάδων (175.000) €. 

Νέες Θέσεις Εργασίας: οκτώ (8) 

Ομόφωνη Γνωμοδότηση της αρμόδιας Περιφερειακής 
Επιτροπής (11.9.2006), σύμφωνα με τις διατάξεις του 
άρθρου 8 του ν. 2601/1998, η οποία διατηρήθηκε σε ισχύ 
με το άρθρο 12 του ν. 3299/2004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ I. ΝΑΚΑΣ 


( 6 ) 

Υπαγωγή επένδυσης της Εταιρείας «ΙΩΑΝΝΗΣ ΔΗΜ. 
ΣΧΟΡΕΤΣΙΑΝΙΤΗΣ ΚΑΙ ΑΡΕΤΗ I. ΣΧΟΡΕΤΣΙΑΝΙΤΗ ΟΕ» 
στις διατάξεις του ν. 3299/2004, όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. IΕ/1000/Π 05/4/00168/Ε/12.9.2006/ν. 
3299/2004 απόφαση του Γ ενικού Γ ραμματέα Περιφέρει¬ 
ας Θεσσαλίας εγκρίθηκε η υπαγωγή στις διατάξεις του 
ν. 3299/2004 επένδυσης της Εταιρείας «ΙΩΑΝΝΗΣ ΔΗΜ. 
ΣΧΟΡΕΤΣΙΑΝΙΤΗΣ ΚΑΙ ΑΡΕΤΗ I. ΣΧΟΡΕΤΣΙΑΝΙΤΗ ΟΕ», που 
αναφέρεται στον Εκσυγχρονισμό Ολοκληρωμένης Μορφής 
της Ξενοδοχειακής Μονάδας ΑΣΤΡΟΝ, 2 αστέρων, δυνα¬ 
μικότητας 50 Δωματίων - 73 κλινών (μετά την επένδυση 
51 Δωματίων - 76 κλινών), επί της Οδού Ιεζεκιήλ 47, Δήμου 
Καρδίτσας, Νομού Καρδίτσας, συνολικού κόστους εννιακο- 
σίων χιλιάδων (900.000) €, με ποσοστό επιχορήγησης 50% 
επί του συνολικού κόστους, δηλαδή συνολικό ποσό επιχο¬ 
ρήγησης τετρακοσίων πενήντα χιλιάδων (450.000) € 

Νέες Θέσεις Εργασίας: μηδέν (0) 

Ομόφωνη Γνωμοδότηση της αρμόδιας Περιφερειακής 
Επιτροπής (11.9.2006), σύμφωνα με τις διατάξεις του 
άρθρου 8 του ν. 2601/1998, η οποία διατηρήθηκε σε ισχύ 
με το άρθρο 12 του ν. 3299/2004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ I. ΝΑΚΑΣ 
-♦- 

(7) 

Υπαγωγή επένδυσης της Εταιρείας «ΕΡΜΗΣ ΑΝΩΝΥΜΗ 
ΕΜΠΟΡΙΚΗ - ΤΕΧΝΙΚΗ - ΤΟΥΡΙΣΤΙΚΗ ΕΤΑΙΡΕΙΑ» στις 
διατάξεις του ν. 3299/2004, όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. ΙΕ/1042/Π05/4/00158/Ε/12.9.2006/ν. 
3299/2004 απόφαση του Γ ενικού Γ ραμματέα Περιφέρει¬ 
ας Θεσσαλίας εγκρίθηκε η υπαγωγή στις διατάξεις του 
ν. 3299/2004 επένδυσης της εταιρείας «ΕΡΜΗΣ ΑΝΩΝΥΜΗ 
ΕΜΠΟΡΙΚΗ - ΤΕΧΝΙΚΗ -ΤΟΥΡΙΣΤΙΚΗ ΕΤΑΙΡΕΙΑ», που αναφέ- 
ρεται στον εκσυγχρονισμό οκοκληρωμένης μορφής και ταυ¬ 
τόχρονα αναβάθμιση της κατηγορίας από δύο (2) αστέρων 
σε τεσσάρων (4) αστέρων ξενοδοχειακής μονάδας δυναμι¬ 
κότητας 71 κλινών, που βρίσκεται στο ΔΔ. Τσαγκαράδας 
του Δήμου Μουρεσίου του Νομού Μαγνησίας, συνολικού 
κόστους εννιακοσίων πενήντα χιλιάδων ευρώ (950.000) €, 
με ποσοστό επιχορήγησης 45% επί του συνολικού κόστους, 
δηλαδή συνολικό ποσό επιχορήγησης τετρακοσίων είκοσι 
επτά χιλιάδων πεντακοσίων ευρώ (427.500) €. 

Νέες θέσεις εργασίας: είκοσι (20). 

Ημερομηνία γνωμοδότηση της αρμόδιας Περιφερει¬ 
ακής Επιτροπής: (11.9.2006), σύμφωνα με τις διατάξεις 
του άρθρου 8 του ν. 2601/1998 η οποία διατηρήθηκε σε 
ισχύ με το άρθρο 12 του ν. 3299/2004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ I. ΝΑΚΑΣ 
-♦- 

( 8 ) 

Υπαγωγή επένδυσης της υπό σύσταση Εταιρείας των 
«Ιωάννη Τζέγκα και Αλκιβιάδη Τζέγκα» στις διατάξεις 
του ν. 3299/2004, όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. ΙΕ/1040/Π05/4/00137/Ε/12.9.2006/ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ν. 3299/2004 απόφαση του Γενικού Γραμματέα Περιφέ¬ 
ρειας Θεσσαλίας εγκρίθηκε η υπαγωγή στις διατάξεις 
του ν. 3299/2004, επένδυσης της υπό σύσταση Εταιρείας 
των «Ιωάννη Τζέγκα & Αλκιβιάδη Τζέγκα», που αναφέ- 
ρεται στην ίδρυση μονάδας παραγωγής επίπλων στην 
θέση 6° χιλ. Ε.Ο. Τρικάλων - Πύλης του Νομού Τρικά¬ 
λων συνολικού κόστους ενός εκατομμυρίου οκτακόσιων 
χιλιάδων (1.800.000) € με ποσοστό επιχορήγησης 50 
% επί του συνολικού κόστους, δηλαδή συνολικό ποσό 
επιχορήγησης εννιακοσίων χιλιάδων (900.000) €. 

Νέες Θέσεις Εργασίας: 8 άτομα 
Ημερομηνία γνωμοδότηση της αρμόδιας Περιφερει¬ 
ακής Επιτροπής: (11.9.2006), σύμφωνα με τις διατάξεις 
του άρθρου 8 του ν. 2601/1998 η οποία διατηρήθηκε σε 
ισχύ με το άρθρο 12 του ν. 3299/2004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 
Ο Διευθυντής 
ΓΕΩΡΓΙΟΣ I. ΝΑΚΑΣ 
-♦- 

(9) 

Υπαγωγή επένδυσης της Εταιρείας «Ι.Κ. ΑΝΤΩΝΟΠΟΥ- 
ΛΟΣ & ΣΙΑ Ο.Ε.» στις διατάξεις του ν. 3299/2004, 
όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Με την υπ’ αριθμ. IΕ/1039/Π05/4/00128/Ε/12.9.2006/ν. 
3299/2004 απόφαση του Γενικού Γραμματέα Περιφέ¬ 
ρειας Θεσσαλίας εγκρίθηκε η υπαγωγή στις διατάξεις 
του ν. 3299/2004, επένδυσης της εταιρείας «Ι.Κ. ΑΝΤΩ- 
ΝΟΠΟΥΛΟΣ & ΣΙΑ Ο.Ε.» που αναφέρεται στην επέκταση 
- εκσυγχρονισμό μονάδας παραγωγής βιομηχανικών 
Ουρών, γκαραζόπορτων & ρολών στην θέση Μεριάδες 
Δήμου Πλατυκάμπου του Νομού Λάρισας, συνολικού 
κόστους εξακοσίων εβδομήντα χιλιάδων (670.000) €, 
με ποσοστό επιχορήγησης 35 % επί του συνολικού κό¬ 
στους, δηλαδή συνολικό ποσό επιχορήγησης διακοσίων 
τριάντα τεσσάρων χιλιάδων πεντακοσίων (234.500) €. 
Νέες Θέσεις Εργασίας: 7 άτομα. 

Ημερομηνία γνωμοδότηση της αρμόδιας Περιφερει¬ 
ακής Επιτροπής: (11.9.2006), σύμφωνα με τις διατάξεις 
του άρθρου 8 του ν. 2601/1998 η οποία διατηρήθηκε σε 
ισχύ με το άρθρο 12 του ν. 3299/2004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ I. ΝΑΚΑΣ 
-♦- 

( 10 ) 

Υπαγωγή επένδυσης της «ΚΑΡΑΜΠΙΝΑΣ ΑΝΔΡΕΑΣ & ΥΙΟΣ 
Ο.Ε.» στις διατάξεις του ν. 3299/2004, όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Με την υπ’ αριθμ. IΕ/1038/Π05/4/00160/Ε/12.9.2006/ν. 
3299/2004 απόφαση του Γ ενικού Γ ραμματέα Περιφέρει¬ 
ας Θεσσαλίας εγκρίθηκε η υπαγωγή στις διατάξεις του 
ν. 3299/2004 επένδυσης της εταιρείας «ΚΑΡΑΜΠΙΝΑΣ 
ΑΝΔΡΕΑΣ & ΥΙΟΣ Ο.Ε.» που αναφέρεται σε επέκταση μο¬ 
νάδας παραγωγής διαμορφωμένου σιδήρου οικοδομών 
στο 6° χλμ. Καρδίτσας - Τρικάλων, συνολικού κόστους 
ενός εκατομμυρίου ενενήντα χιλιάδων (1.090.000) €, με 
ποσοστό επιχορήγησης 45% επί του συνολικού κόστους, 
δηλαδή συνολικό ποσό επιχορήγησης τετρακοσίων ενε¬ 
νήντα χιλιάδων πεντακοσίων (490.500) €. 


Νέες θέσεις Εργασίας: 6 άτομα. 

Ημερομηνία γνωμοδότησης της αρμόδιας Περιφερει¬ 
ακής Επιτροπής (11.9.2006), σύμφωνα με τις διατάξεις 
του άρθρου 8 του ν. 2601/1998 η οποία διατηρήθηκε σε 
ισχύ με το άρθρο 12 του ν. 3299/2004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ I. ΝΑΚΑΣ 
-♦- 

01 ) 

Υπαγωγή επένδυσης της Εταιρείας «ΜΟΣΧΑΛΗΣ Α.Β.Ε.Τ.Ε.» 

στις διατάξεις του ν. 3299/2004, όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. IΕ/1041 /ΠΟ5/4/00152/Ε/12.9.2006/ν. 
3299/2004 απόφαση του Γενικού Γραμματέα Περιφέ¬ 
ρειας Θεσσαλίας εγκρίθηκε η υπαγωγή στις διατάξεις 
του ν. 3299/2004, επένδυσης της εταιρείας «ΜΟΣΧΑΛΗΣ 
Α.Β.Ε.Τ.Ε.» που αναφέρεται στην επέκταση - εκσυγχρονι¬ 
σμό μονάδας παραγωγής μεταλλικών κατασκευών στην 
θέση Α' ΒΙΓΙΕ Βόλου του Νομού Μαγνησίας συνολικού 
κόστους οκτακόσιων σαράντα χιλιάδων (840.000) € με 
ποσοστό επιχορήγησης 35% επί του συνολικού κόστους, 
δηλαδή συνολικό ποσό επιχορήγησης διακοσίων ενενή¬ 
ντα τεσσάρων χιλιάδων (294.000) €. 

Νέες Θέσεις Εργασίας: 3 άτομα. 

Ημερομηνία γνωμοδότηση της αρμόδιας Περιφερει¬ 
ακής Επιτροπής: (11.9.2006), σύμφωνα με τις διατάξεις 
του άρθρου 8 του ν. 2601/1998 η οποία διατηρήθηκε σε 
ισχύ με το άρθρο 12 του ν. 3299/2004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ I. ΝΑΚΑΣ 
-♦- 

( 12 ) 

Υπαγωγή επένδυσης της Εταιρείας «ΑΛΙΑΓΑΣ ΑΝΩΝΥΜΗ 
ΕΤΑΙΡΕΙΑ ΠΕΤΡΕΛΑΙΟΕΙΔΩΝ ΚΑΙ ΑΣΦΑΛΤΙΚΩΝ ΠΡΟΪΟ¬ 
ΝΤΩΝ» στις διατάξεις του ν. 3299/2004, όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την υπ’ αριθμ. IΕ/1037/ΠΘ5/4/00150/Ε/12.9.2006/ν. 
3299/2004 απόφαση του Γενικού Γραμματέα Περιφέ¬ 
ρειας Θεσσαλίας εγκρίθηκε η υπαγωγή στις διατάξεις 
του ν. 3299/2004 επένδυσης της εταιρείας «ΑΛΙΑΓΑΣ 
ΑΝΩΝΥΜΗ ΕΤΑΙΡΕΙΑ ΠΕΤΡΕΛΑΙΟΕΙΔΩΝ ΚΑΙ ΑΣΦΑΛΤΙ- 
ΚΩΝ ΠΡΟΪΟΝΤΩΝ», που αναφέρεται σε ίδρυση μονάδας 
παραγωγής ασφαλτικών γαλακτωμάτων στη θέση Β' 
ΒΙ.ΠΕ. Βόλου του Νομού Μαγνησίας, συνολικού κόστους 
ενός εκατομμυρίου εξακοσίων χιλιάδων ευρώ (1.600.000) 
€, με ποσοστό επιχορήγησης 40% επί του συνολικού 
κόστους, δηλαδή συνολικό ποσό επιχορήγησης εξακο¬ 
σίων σαράντα χιλιάδων ευρώ (640.000) €. 

Νέες θέσεις απασχόλησης πέντε (5). 

Ημερομηνία γνωμοδότηση της αρμόδιας Περιφερει¬ 
ακής Επιτροπής: (11.9.2006), σύμφωνα με τις διατάξεις 
του άρθρου 8 του ν. 2601/1998 η οποία διατηρήθηκε σε 
ισχύ με το άρθρο 12 του ν. 3299/2004. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ I. ΝΑΚΑΣ 

